لوہی

لوہی، پنجاب، پاکستان وچ پائی جاݨ آݪی بھیڈاں دی اک نسل اے۔ ایہ قالین دے معیار دی اُنّ تے گوشت دی پیداوار لئی ورتی جاندی اے۔ ایہناں دا پِنڈا چِٹا تے سِر تے کَن کاݪے یا گہرے پعھورے رنگ دے ہُندے نیں۔

بالغ چھترے دا وزن 65 کلوگرام تے بالغ بھیڈ دا وزن 50 کلوگرام ہُندا اے۔ اوسط سالانا اُنّ 3 کلوگرام حاصل ہُندی اے۔ لوہی بھیڈ دی روزانا دُدھ دی اوسط پیداوار 1.2 لیٹر اے۔

 آبائی علاقہ 
پنجاب دے ضلعے ٹوبھا ٹیک سنگھ، جھنگ، ساہیوال، شیخوپورا، فیصل آباد، گجرانوالا تے لہور ایہناں بھیڈاں چھترےآں دا آبائی وطن اے۔

 خواص 
لوہی بھیڈاں چھترےآں دا قد کاٹھ اُچا تے جِسم موٹا ہُندا اے۔ ایہناں دا رنگ چٹا، سر تے کن کاݪے یا گہرے پعھورے رنگ دے ہُندے نیں۔ ایہناں دا نک کھڑا تے کن لمبے، لٹکے ہوئے تے گردݨ مظبُوط ہُندی اے۔ ایہناں دیاں لتاں لمبیاں تے اُنّ ناݪ ٹعھکیاں ہُندیاں نیں۔ تھݨ درمیانے تے پونچھ چھوٹی ہُندی اے۔ بالغ چھترے دا وزن 65 کلوگرام تے بالغ بھیڈ دا وزن 50 کلوگرام ہُندا اے۔ ایہ نسل عمومن گوشت تے اُنّ لئی پاݪی جاندی اے تے چھترے عام طور تے عید الضحا اُتے قربانی لئی پاݪے جاندے نیں۔ 

 حوالے 

گٹھ:لائیو سٹاک
گٹھ:پنجاب وچ لائیو سٹاک
گٹھ:بھیڈ
گٹھ:ڈنگر
گٹھ:پنجابی رہتل